**Orbán Balázs emléke**

**A Székely Anyaváros mindig megkülönböztető figyelmet szentelt a legnagyobb székelyként is számon tartott néprajzkutató, író, közéleti személyiség és politikus emlékezetének. Székelyudvarhely főterén egész alakos szobra áll, a városban utca, közművelődési egyesület őrzi emlékét, Szejkefürdőn található síremléke pedig Kárpát-medence szerte ismert zarándokhely.**

Orbán Balázs a Székelyudvarhely melletti Székelylengyelfalván, ősi székely család sarjaként látta meg a napvilágot. Székelyudvarhelyen végezte tanulmányait, míg az 1846-os év tavaszán az otthoni tájat maga mögött hagyva vándorútra indult, ahonnan csak 1859-ben tért vissza. Az abszolutizmus évei alatt és az azt követő rövid, békés időszakban széltében-hosszában bejárta Székelyföldet. Meglátogatott minden egyes települést és a látnivalókról, illetve a természeti kincsekről pontos jegyzeteket és fényképeket is készített. 1868 és 1873 között jegyzetei nyomtatásban is megjelentek A Székelyföld leírása történelmi, régészeti, természetrajzi s népismereti szempontból címmel.

Gyermekei nem születtek, így a székely népre hagyta hatalmas és időtálló művét. Utolsó kívánságának megfelelően Szejkefürdőn temették el. Sírja elé székelykapu sort állítottak, amelyből az utolsó az övé volt.

Sütő András az élet és halál kapuinak nevezte a kapusort.